ଇଶାନ୍ତ ଶର୍ମା  (ଜନ୍ମ ୨ ସେପ୍ଟେମ୍ବର ୧୯୮୮) ଭାରତୀୟ କ୍ରିକେଟ ଦଳର ଜଣେ ସଦସ୍ୟ  । ସେ ଜଣେ ଡାହାଣହାତୀ ପେସ ବୋଲର । ମାତ୍ର ୧୮ ବର୍ଷ ବୟସରେ ସେ ଦକ୍ଷିଣଆଫ୍ରିକା ଦଳ ବିପକ୍ଷରେ ହେବାକୁ ଥିବା ଖେଳ ପାଇଁ ଭାରତୀୟ ଜାତୀୟ ଦଳ ପକ୍ଷରୁ ଚୟନ ହୋଇଥିଲେ । ୨୦୧୧ରେ ସେ ବିଶ୍ୱର ପଞ୍ଚମ ଶ୍ରେଷ୍ଠ କନିଷ୍ଠ ଖେଳାଳି ଭାବରେ ୧୦୦ଟି ଟେଷ୍ଟ ୱିକେଟ ନେଇଥିଲେ । ଘରୋଇ ଓ ପ୍ରଥମ ଶ୍ରେଣୀ କ୍ୟାରିୟର ଘରୋଇ କ୍ରିକେଟ ସେ ଦିଲ୍ଲୀ ତରଫରୁ ଖେଳନ୍ତି । ସେ ୧୯ ବର୍ଷ କମ ଭାରତୀୟ ଦଳ ତରଫରୁ ଇଂଲଣ୍ଡ ଟୁର ଓ ପାକିସ୍ତାନ ଟୁର ପାଇଁ ଚୟନ ହୋଇଥିଲେ ଓ ଉନ୍ନତ ପ୍ରଦର୍ଶନ କରି ସମସ୍ତଙ୍କ ଦୃଷ୍ଟି ଆକର୍ଷଣ କରିଥିଲେ । ଆନ୍ତର୍ଜାତୀୟ କ୍ୟାରିୟର ୨୦୦୭ରେ ବାଂଲାଦେଶ ଟୁର ପାଇଁ ମନୋନୟନ ହୋଇଥିଲେ ଓ ପରେ ପରେ ଇଂଲଣ୍ଡ ଗସ୍ତରେ ଯାଇଥିଲେ । ସେହି ବର୍ଷ ପାକିସ୍ତାନ ଟୁରରେ ଯାଇ ଟେଷ୍ଟ ମ୍ୟାଚରେ ୫ଟି ୱିକେଟ ଅକ୍ତିଆର କରିଥିଲେ । ତାଙ୍କ ଉନ୍ନତ ପ୍ରଦର୍ଶନ ଜାରି ରଖି ସେ ଅଷ୍ଟ୍ରେଲିଆ ଗସ୍ତରେ ଯାଇଥିଲେ । ପର୍ଥରେ କଙ୍ଗାରୁ ଦଳର ଅଧିନାୟକ ରିକି ପଣ୍ଟିଂଙ୍କୁ ସାଂଘାତିକ ବୋଲିଂ କରି ଚର୍ଚାକୁ ଆସିଥିଲେ । ୧୦ ଫ୍ରେବୁଆରୀ ୨୦୦୮ର ସିବି ସିରିଜରେ ଆଷ୍ଟ୍ରେଲିଆ ଦଳର ୪ଟି ଗୁରୁତ୍ୱପୂର୍ଣ ୱିକେଟ ନେଇ ଭାରତକୁ ଜିତାଇଥିଲେ ।